**Felhívás tudományos kéziratok benyújtására**

A Wesley János Lelkészképző Főiskola új online tudományos folyóiratot indít **„Opuscula Theologica et Scientifica – A Wesley János Lelkészképző Főiskola Tudományos Közleményei”** címmel, amelynek első számához (és természetesen további számaihoz) várjuk tudományos közlemények kéziratainak benyújtását, valamennyi a főiskolán művelt tudományterületet érintően:

1. Vallás- és hittudományok, vallásszociológia, vallás- és egyháztörténet, teológia
2. Környezettudományok, földtudományok, ökológia, élettudományok, környezetpolitika, fenntarthatóság
3. Társadalomtudományok, szociológia, szociálpolitika, szociális munka
4. Neveléstudományok, pedagógia, oktatáspolitika
5. Fentiek határterületei és érintkező szakterületei

A kéziratokat a mellékletben szereplő formai minta szerint (publikálásra alkalmas formában) megszerkesztve word file formájában, magyar nyelven angol összefoglalóval, vagy angol nyelven magyar összefoglalóval lehet benyújtani, a főszerkesztő e-mail címére (jelenleg: **hufnagellevente@wjlf.hu**) csatolt file formájában.

A kéziratok szerkesztőségi formai ellenőrzéseken, nyelvi ellenőrzésen, plágium ellenőrzésen (CrossCheck) és szakmai lektoráláson (double-blind peer review ) esnek át elfogadás előtt.

Az elfogadott cikkek pdf formátumban szabad hozzáféréssel (Open Access) kerülnek publikálásra a főiskola honlapjáról elérhető módon. Az első szám megjelenése után a kötetek archiválása az Országos Széchenyi Könyvtárral kötött együttműködési megállapodás alapján az Elektronikus Periodika Adatbázison keresztül is megtörténik, így a cikkek onnan is közvetlenül elérhetők lesznek.

A szerkesztőség stratégiai céljai között szerepel, hogy a folyóirat nemzetközi referáló adatbázisokban is (WoS, JCR, SCIE, Scopus, Google Scholar, SJR) minél hamarabb indexelésre kerüljön.

Ha bármilyen kérdésük merül fel forduljanak hozzánk bizalommal ugyanazon az e-mail címen ahová a kéziratokat is várjuk!